Temeljem razgovora s mnogima od Vas, prateći upute našeg Ministarstva , prateći rad učenika te razgovora s pojedinim roditeljima odlučila sam dati nekoliko uputa koje će biti korisne u radu na daljinu. Tekst je nastao temeljem pedagoško –psiholoških znanja i zajedničkog radnog iskustva . Koristila sam i poneke objavljene tekstove koje se poklapaju s onim što želim podijeliti kao pedagog s Vama.

„ Učenje nije sprint nego maraton ili zašto je manje-više?“

1. *PRAVILO : Učenje na daljinu ima potpuno drugačija pravila od učenja u odjeljenju*

**Najčešće greške koje radimo u poučavanju na daljinu**

* Koristimo isti raspored lekcija kao u klasičnom razredu
* Koristimo identičan materijal za rad i iste zadatke
* Imamo ili preveliko ili premalo očekivanje od učenika
* Previše se oslanjamo na tehnologiju
* Previše se oslanjamo na udžbenik
* Imamo ista očekivanja za praćenje i ocjenjivanje kao i u redovitom razredu
* Previše vremena provodimo za ekranom bez grupne dinamike
* Imamo nerealna očekivanja od djece( prevelika količina zadataka, predugo trajanje..)
* Imamo nerealna očekivanja od roditelja
* Imamo nerealna očekivanja od drugih učitelja
* Imamo nerealna očekivanja od samih sebe ( nismo roboti..)
* Pravimo se da se ništa ne događa
* Često zanemarujemo razne prepreke kao što je okruženje u kojem svi radimo, kvaliteta internetske veze, opremljenost pojedinaca misli pri tom na učenike i njihove obitelji.

1. *PRAVILO : Učenje na daljinu zahtjeva aktivnost koja će osposobiti djecu da samostalno tragaju za informacijom, promišljaju i rješavaju problemske zadatke, primjenjuju naučeno, a ne da reproduciraju činjenice.*

**Stoga je potrebno DA:**

* Pretočimo sadržaje u šire i integrirane cjeline- fokus na glavnim ishodima
* Osmislimo projektne zadatke koje se realiziraju tokom dužeg vremena
* Naučimo djecu strategijama učenja te ih osposobimo da prate vlastito napredovanje
* Omogućimo on line resurse – linkove, stranice , različite platforme koje su im dostupne i znaju doći do njih
* Ohrabrivati ih na njihovom putu učenja

**Nikako nemojte:**

* Svaki dan ići s novim gradivom ili zadatakom
* Koristiti klasične lekcije sa zadacima koji traže samo pamćenje i reprodukciju
* Koristiti više nepovezanih predmeta i zadataka svaki dan

1. *PRAVILO: Djeca imaju različite životne okolnosti, dinamiku i tempo rada i razumijevanje sadržaja, stoga pristup i zadaci ne mogu biti jednaki za sve!*

**Zato je potrebno :**

* Poznavanje životnih prilika učenika i tome prilagoditi zadatke njihovim potrebama
* Da se izrađuju tjedni zadaci sa manjim koracima uz pismene upute za svaki korak. Potrebni su jasni primjeri i jasni kriteriji vrednovanja
* Neophodno je redovito praćenje i povratna informacija o njihovom uratku
* Izraditi dodatne zadatke za one koji žele više
* Izraditi prilagođene zadatke za učenike s poteškoćama uz poštovanje učenikova identiteta

**Nije dobro da:**

* Svi učenici imaju iste zadatke, tempo i dinamiku rada
* Zadatke koji su vezani za razne video alate da se ne mogu vratiti i ponovno reproducirati
* Postavljamo nejasne zadatke koji traže podršku odraslih
* Postavljamo zadatke koji zahtijevaju tehnički i materijalni resursi koje sva djeca ne mogu ispuniti

1. *PRAVILO: Djeca uče jedni od drugih. Djeci su važni vršnjaci. Nastava na daljinu nije socijalna distanca već fizička.*

**Znajući ovu činjenicu dobro je da u nastavi na daljinu:**

* Odredite parove ili manje grupe da rade na istom zadatku
* Date jasne upute za uspješno rješavanje zadataka kako bi djeca mogu jedni drugima pomagati i slati povratne informacije
* Otvoriti i druge zanimljive teme vezane za interese djece o kojima mogu razgovarati

**Izbjegavajte da:**

* Svako radi za sebe
* Imate kontakt samo nastavnik –učenik
* Ostvarujete kontakt isključivo povezan sa nastavom i učenjem

1. *PRAVILO: Djeca različito podnose izolaciju, ali na svu djecu utječu vanjske okolnosti pa im pažnja može biti kraća, sposobnost koncentracije i samoregulacije umanjena, a povećan stres i potreba za bliskošću.*

**Važno je da:**

* Pružite djeci podršku, otvorite prostor da uvijek mogu razgovarati o svemu što im je važno. Informirajte ih o svemu što se dešava na primjeren način.
* Budite fleksibilni i ne očekujte od sve djece isto
* Ponekad govorite i o emocijama i načinu nošenja sa stresom. Ohrabrite dijete da slobodno izrazi svoje strahove
* Pomognete da se ponose sobom
* Pomognete izraditi raspored rada koji treba prilagoditi sebi
* Vjerujete u njih i njihove sposobnosti. Stvorite osjećaj da uvijek mogu više.

1. *PRAVILO: Djeci treba stalna povratna informacija i stalna podrška*

**Potrebno je da:**

-uspostavite sistem praćenja dinamike rada djece – javljanje nakon svakog odrađenog koraka, slanje zadataka, podsjećanje na rokove

- uvedete sistem bilježenja- ček liste za praćenje za djecu, značke za svaki napravljeni korak, smajlići, zvjezdice i sl

- napraviti kriterije uspješnosti- neka se sami procjenjuju

- poučite i osnažite djecu kako zatražiti pomoć

- dobro je da imaju svoj portfolio radova

*7. PRAVILO: I roditeljima je potrebna podrška !*

**Važno je da :**

-pošaljete poruku, pismo o tome što će djeca raditi i koja su vaša očekivanja

- Pružite im podršku

- napravite direktne kanale za komunikaciju ( e-mail, Viber i sl. )

**Izbjegavajte:**

-komunicirati preko djece

- Očekivati da roditelji rade ili ne rade s djecom

- Davati nejasne upute

- Očekivati da roditelji znaju pomoći djeci

- Očekivati da su roditelji uvijek na raspolaganju

1. *PRAVILO : I vi, učitelji, ćete „ pregorjeti „ zato je i Vama potrebna podrška!!!*

*Važno je znati da :*

- trebate timove podrške

- trebate napraviti zajedničku baza

- limitirate vrijeme kontakata s učenicima i roditeljima

- se odmorite nakon rada

- napravite grupe podrške

- je potrebna dodatna podrška onima koji trebaju tehničku podršku

IZBJEGAVAJTE :

* biti uvijek na raspolaganju
* - svaki dan pripremiti nešto novo
* - očekivati da imate sve odgovore

Mislim da smo mnogo od navedenog napravili i da smo na dobrom putu da budemo zadovoljni… Vidjet ćemo što će nam pokazati rezultati upitnika koje ćemo provesti do kraja tjedna!